Uma seniyiqedile imikhuleko yenu, ingabe izinhliziyo zenu zinakho ukuzola phambi kukaNkulunkulu? (Yebo). Uma ngabeinhliziyo yomuntu ingazoliswa, bangakwazi ukuzwa nokuqonda izwi likaNkulunkulu futhi bangakwazi ukuzwa nokuqonda iqiniso. Uma inhliziyo yakho ingakwazi ukuzoliswa, uma ngabeinhliziyo yakho ihlale izula, noma ihlale icabanga ngezinye izinto, izothinta ukuhlanganyela kwakho ukuba uzwe izwi likaNkulunkulu. Manje, yini esenhliziyweni yalokhu esikhuluma ngakho manje? Ake sicabangeleni emuva kancane ngephuzu elibalulekile. Mayelana nokwazi uNkulunkulu uqobo Lwakhe, oyingqayizivele, yini ingxenye yokuqala kwesixoxe ngakho? (Igunya likaNkulunkulu.) Eyesibili yona? (Isimo sikaNkulunkulu sokulungaEyesithathu? (Ubungcwele bukaNkulunkulu.) Kukangaki sikhuluma ngegunya likaNkulunkulu? Ingabe kube nawo umthelela? (Kabili.) Isimo sikaNkulunkulu sokulunga sona? (Kanye.) Izikhathi eziningana sixoxa ngobungcwele bukaNkulunkulu kufanele ngabe kukukhangile lokho, kodwa Ingabe kukhona okuthize ebesikhuluma ngakho okukuthintile? Engxenyeni yokuqala “Igunya likaNkulunkulu,” yikuphi okukukhangile kakhulu, iyiphi ingxenye ekuthinte kakhulu wena? (Igunya lezwi likaNkulunkulu noNkulunkulu njengoMbusi wazo zonke izinto.) Khuluma ngamaphuzu asemqoka. (Okukuqala, uNkulunkulu wakhuluma ngegunya namandla ezwi likaNkulunkulu; uNkulunkulu muhle njengezwi Lakhe futhi izwi Lakhe lizoba yiqiniso. Lokhu wubuntu kaNkulunkulu impela.) (Igunya likaNkulunkulu lisendalweni Yakhe yamazulu nomhlaba nakho konke okukuwo. Akekho umuntu ongaguqula igunya likaNkulunkulu. UNkulunkulu unguMbusi wazo zonke izinto futhi Ulawula zonke izinto.) (UNkulunkulu usebenzisa uthingo lwenkosazana nezivumelwano nomuntu.) Lokhu okuqondile. Ingabe kwabe kukhona okunye? (UNkulunkulu ukhipha izwi lokuthi uSathane angamlinga uJobe, kodwa angayithathi impilo yakhe. Kulokhu sibona igunya lezwi likaNkulunkulu.) Lokhu ukuqonda okuzuzile ngemva kokuzwa ingxoxo, akunjalo? Ingabe kukhona okunye ongakwengezwa? (Kakhulu siyabona ukuthi igunya likaNkulunkulu limele ukwehluka kwesimo nesikhundla sikaNkulunkulu kanti akukho nakunye okudaliwe noma okungadaliwe okungaba negunya Lakhe.) UNkulunkulu ukhulumela ukwenza isivumelwano nomuntu futhi ukhulumela ukubeka izibusiso Zakhe kumuntu, lezi yizona zonke izibonelo zegunya lezwi likaNkulunkulu.) (Sibona igunya likaNkulunkulu ekudalweni kwamazulu nomhlaba nakho konke okukhona ngezwi Lakhe, kanti kuNkulunkulu onesimo sobuntu sibona izwi Lakhe nalo liqukethe igunya likaNkulunkulu, lezi zombili yizimpawu zokwehluka kukaNkulunkulu. Sikubona ngenkathi iNkosi uJesu elayela uLazaru ukuba aphume ethuneni lakhe: Ukuphila nokufa kungaphansi kokulawula kukaNkulunkulu, noma Ingabe umsebenzi kaNkulunkulu wenziwe enyameni noma eMoyeni, igunya Lakhe lehlukile.) Ingabe kukhona okunye ongakwengeza? (Siyabona ukuthi izigaba eziyisithupha zempilo zikhulunywe nguNkulunkulu.) Kuhle kakhulu! Yini okunye? (Izibusiso zikaNkulunkulu kubantu nazo zimele igunya Lakhe.) Uma sikhuluma ngegunya likaNkulunkulu, yini oyiqondayo ngegama elithi “igunya”? Phakathi kwendawo yegunya likaNkulunkulu, kulokho uNkulunkulu akwenzayo nakwembulayo, babonani abantu? (Sibona ukuba umninimandla nobuhlakani bukaNkulunkulu.) (Sibona ukuthi igunya likaNkulunkulu lihlala likhona nokuthi likhona ngempela.) (Sibona igunya likaNkulunkulu kakhulu ekubuseni Kwakhe ezulwini nasemhlabeni, futhi silibona kancane uma elawula impilo yomuntu. Ezigabeni eziyisithupha zempilo siyabona ukuthi uNkulunkulu uyahlela futhi ulawula zonke izingxenye zempilo yethu.) (Ngaphezu kwalokho, siyabona ukuthi igunya likaNkulunkulu limele uNkulunkulu uqobo Lwakhe, oyingqayizivele, futhi asikho isidalwa esidaliwe nesingadaliwe esingaba nalo. Igunya likaNkulunkulu limele isikhundla Sakhe.) “Izimpawu zesikhundla nesimo sikaNkulunkulu,” ubonakala uziqonda izimfundiso zala mazwi. Yimuphi umbuzo engisanda kukubuza wona, ungawuphinda? (Sibonani kulokho uNkulunkulu akwenzayo nakwembulayo?) Ubonani? Kungenzeka ukuba ubona igunya likaNkulunkulu kuphela? Uzwe igunya likaNkulunkulu kuphela? (Sibona ubukhona bukaNkulunkulu, ukuba neqiniso kukaNkulunkulu, ukuthembeka kukaNkulunkulu.) (Sibona ubuhlakanibukaNkulunkulu.) Ukuthembeka kukaNkulunkulu, ukuba neqiniso kukaNkulunkulu, futhi abanye bathi ubuhlakani bukaNkulunkulu. Yini okunye? (Ukuba umninimandla onke kukaNkulunkulu.) (Ukubona ukulunga nobuhle bukaNkulunkulu.) Awukahlabi esikhonkosini, cabanga kakhudlwana. (Igunya namandla kaNkulunkulu embulwe futhi abonakala ekuphatheni, ekuholeni nasekulawuleni Kwakhe isintu. Lokhu kuyikho futhi kuyiqiniso. Uhlala enza umsebenzi Wakhe kanti asikho isidalwa esidaliwe nesingadaliwe esingaba naleli gunya nalawa mandla.) Ingabe nonke niwabhekile amanothi enu? Ingabe ninalo ngempela ulwazi ngegunya likaNkulunkulu? Ingabe ukhona phakathi kwenu oliqonde ngeqiniso igunya Lakhe? (UNkulunkulu usibhekile wasivikela kusukela ebuncaneni bethu, futhi sibona igunya likaNkulunkulu kulokho. Besingaziqondi njalo izimo ezisehlelayo kodwa uNkukunkulu ubehlala esivikela singaboni; nalokhu nakho igunya likaNkulunkulu.) Kuhle kakhulu, kubekeke kahle!